AnsaldoBreda døjede i hele forløbet med problemer med togets mange [[Elektronik|elektriske systemer]] og samspillet mellem tog[[computer]]en og togets [[mekanisk]]e systemer. Store udfordringer med levering af [[reservedel]]e fra [[underleverandør]]er til AnsaldoBreda nævntes også som et tilbagevendende problem.<ref>[http://www.ft.dk/samling/20111/almdel/tru/bilag/348/1128986.pdf Statusrapport for IC4 og IC2 pr. 14. maj 2012 | Folketingets Transportudvalg]</ref> Ifølge ''Ingeniøren'', der i en årrække dækkede IC4-sagen tæt, spillede flere faktorer formentlig ind på det langstrakte leveringsforløb: AnsaldoBreda havde produceret masser af driftssikre [[ellokomotiv|elektriske lokomotiver]] og [[elektrisk togsæt|elektriske togsæt]] men havde ingen erfaringer med at producere dieseldrevne togsæt med en topfart på 200 km/t. Fabrikken var formentlig ikke erfaren nok til at levere tog til langdistancekørsel i skandinavisk [[vinter]]vejr.
Politik